Ríkisstjórnin kemur líklega ekki til með að lifa út þetta kjörtímabil . Þetta var meðal þess sem fram kom í máli Guðbjörns Guðbjörnssonar stjórnsýslufræðings og óperusöngvara í síðdegisútvarpinu í dag en hann var gestur Péturs Gunnlaugssonar . Guðbjörn telur líklegt að kosið verði næsta vor ” eða í allra seinasta lagi í haust , ég sé ekki að ríkisstjórnin sé að fara að lifa af eitt ár í viðbót , það eru brestir en það er ekki endilega út af Samherjamálinu , það er þessi undirliggjandi ólga sem maður skynjar , hún er þarna til staðar ” segir Guðbjörn . Hann segir að brotthvarf Andrésar Inga Jónssonar verði nýtt til þess að reyna að hvítþvo Vinstri græna eftir ríkisstjórnarsamstarfið ” þeir munu auðvitað benda á að brotthvarf hans sýni hvað það hafi verið erfitt fyrir Vinstri græna að vera í þessu samstarfi , þeir munu nýta sér þetta á þann hátt held ég “ , segir Guðbjörn . Hlusta má á þáttinn í spilaranum hér að neðan . Á að leyfa áfengisauglýsingar í fjölmiðlum ?